STAตั้งบริษัทย่อยทะลวงตลาดจีน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ศรีตรังบุกตลาดจีน รุกตั้งบริษัทย่อย เพิ่มส่วนแบ่งตลาด คาดรายได้ปีนี้โต 1015% สบาย
นายกิติชัย สินเจริญกุล กรรมการ บริษัท ศรีตรังแอโกรอินดัสทรี (STA) เปิดเผยว่า คณะกรรมการมีมติจัดตั้งบริษัทย่อยในประเทศจีน มีทุนจดทะเบียนจำนวน 5 ล้านเหรียญสหรัฐ หรือประมาณ 160 ล้านบาท คาดจะแล้วเสร็จในไตรมาส 2 ปีนี้
บริษัทย่อยจะช่วยเสริมการจัดจำหน่ายยางธรรมชาติ เพื่อขยายช่องทางการขาย และเพิ่มส่วนแบ่งการตลาดในประเทศจีน ซึ่งเป็นผู้ใช้ยางธรรมชาติรายใหญ่ที่สุดของโลก 
ปัจจุบันประเทศไทยเป็นผู้ส่งออกยางรายใหญ่ที่สุดของจีนตามด้วยอินโดนีเซียและมาเลเซีย บริษัทเป็นผู้ส่งออกรายใหญ่ที่สุดของไทย ซึ่งการจัดตั้งบริษัทย่อยในจีนทำให้การขายดีขึ้นและในอนาคตมีโอกาสขายสินค้าด้วยเงินสกุลหยวน ให้กับผู้ซื้อทั่วไปทำให้ตลาดกว้างขึ้น ไม่จำเป็นต้องเป็นลูกค้ารายใหญ่ที่ใช้เงินเหรียญสหรัฐเหมือนในปัจจุบัน 
“ตลาดที่จีนยังจะโตได้อีกมาก จากการส่งออกรถยนต์ และเศรษฐกิจที่ดีขึ้น ขณะที่ราคายางก็จะปรับตัวขึ้นตามความต้องการ ส่วนความกังวลเรื่องเงินบาทแข็งค่าหากแข็งในอัตราใกล้เคียงกับ 2 ประเทศคู่แข่งก็ไม่น่าจะมีผลกระทบต่อบริษัท”
นอกจากนี้ คณะกรรมการยังอนุมัติให้เสนอขายตราสารหนี้ วงเงินไม่เกิน 5,000 ล้านบาท ซึ่งเป็นการเตรียมไว้ล่วงหน้า แต่ยังไม่ต้องรีบออกขายระดมทุนในช่วงนี้ 
คณะกรรมการอนุมัติให้บริษัทจ่ายเงินปันผลหุ้นละ 3 บาท รวมเป็นเงินทั้งสิ้น 600 ล้านบาท ให้แก่ผู้ถือหุ้นที่มีชื่อในทะเบียนวันที่ 24 มี.ค.และจ่ายเงินวันที่ 27 พ.ค. 2553 
“เราให้อัตราผลตอบแทนเงินปันผลเฉลี่ย 10% ต่อเนื่องหลายปี จึงสามารถนับ STA เป็นหุ้นปันผลได้ ส่วนจะเป็น Growth Stock หรือไม่หลังปี 2552 กำไรสุทธิพุ่งขึ้น 246% เป็น 2,141 ล้านบาท ขึ้นอยู่กับการมองของคนภายนอก แต่ที่ผ่านมาบริษัทโตได้ทุกปี เฉลี่ย 1015% ซึ่งปีนี้ก็เช่นเดียวกัน” นายกิติชัย กล่าว